Зинаида Хипиус
Минаващият покрай теб

Превод от руски: Станислава Миланова, —

chitanka.info

Когато срещна някого случайно,

за миг — и после се изгуби той,

таи се, зная, в него жива тайна

и дни на скръб и радости безброй.

Какъвто и да е той, все пак има

поне един обичащ го човек…

Не е отхвърлен — от листа незримо

над него бдят във пътя му нелек.

За всеки всичко, като Бог, да зная,

в душите им да виждам и в света

безсмъртие на някой да вещая,

а някои да връщам във смъртта.

1924 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.